
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 11 

12 Ιανουάριου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός Ζωνών Α και Β προστασίας και χρήσεων 
γης στη Ζώνη Α του Αρχαιολογικού Χώρου στη θέση 
«Φανός» κτημ. περιφ. Κοιν. Γλύφας, Ν. Φθιώτιδας. 1 
Κήρυξη Αρχαιολογικού Χώρου στη θέση «ΚαστρΙ» πε¬ 
ριοχής οικισμού Χανόπουλου Κοιν. Γριμπόβου, Ν. 
Άρτας. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Α1/Φ14/9533/550 (1) 

Καθορισμός Ζωνών Α και Β προστασίας και χρήσεων γης 

στη Ζώνη* Α του Αρχαιολογικού Χώρου στη θέση «Φα¬ 
νός» κτημ. περιφ. Κοιν. Γλύφας, Ν. Φθιώτιδας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 Κ.Υ.Α. (ΦΕΚ 
743/Β/29.11 90) «Εξαίρεση από τον περιορισμό των 
τριών υπογραφών». 

3. Τις διατάξεις του Κ.Ν. 5351/32 «Περί Αρχαιοτή¬ 
των». 

4. Το Ν. 1127/81 «Περί κυρώσεως της εις ΛονδΙνσν, την 
6η Μαίου 1969, υπογραφείσης Ευρωπαϊκής Συμβάσεως 
δια την προστασίαν της αρχαιολογικής κληρονομιάς» 
(ΦΕΚ 32/Α/81). 

5. Τις αρ. 1154/4.3.64 (ΦΕΚ 91/19.3.64) και ΥΠΠΟ/ 
ΑΡΧ/Α1/Φ43/45126/2389/20.11.91 (ΦΕΚ 1008/Β/ 
12.12.91) Υ.Α., με τις οποίες κηρύχθηκε ο Αρχαιολογικός 
χώρος της αρχαίας Αντρώνας στη θέση «Φανός» Γλύφας. 

6. Το Ν. 1892/90 (ΦΕΚ 101/Α/31.7.90), Κεφάλαιο ΙΔ', 
Άρθρο 91 «Ρυθμίσεις αρμοδιότητος του Υπουργείου Πο¬ 
λιτισμού». 

7. Την ομοφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 40/ 
7.11.1995 Πράξη του, αποφασίζουμε: 

Για λόγους αποτελεσματικότερης προστασίας του κη¬ 
ρυγμένου αρχαιολογικού χώρου της αρχαίας Αντρώνας και 
της φυσιογνωμίας του, στη θέση «Φανός» κτημ. περιφέ¬ 
ρειας Κοινότητας Γλύφας. καθορίζουμε ζώνες προστα¬ 


σίας Α και Β, ως ακολούθως: 

ΖΩΝΗ Α 

θεσμοθετείται ως Ζώνη Α, απολύτου προστασίας, η πε¬ 
ριοχή που σημειώνεται στο χάρτη που συνοδεύει την πα¬ 
ρούσα απόφαση περικλειόμενη από τη γραμμή που ορί¬ 
ζουν τα σημεία α, β, γ, δ, ε, ζ, η, θ, ι, κ, λ, μ, ν, ξ, ο, π, ρ, σ, 
α. Τα σημεία αυτά αντιστοιχούν σε ζεύγη συντεταγμένων, 
ως φαίνεται στο συνημμένο στην παρούσα απόφαση πί¬ 
νακα, ενώ παράλληλα παραπέμπουν στα ακόλουθα φυ¬ 
σικά όρια της Ζώνης Α: 

- Βόρεια: μικρή αγροτική οδός (σημεία α, β, γ, δ, ε, ζ, η, θ, 
»)· 

- Δυτικά: επαρχιακή οδός Γλύφας - Αγ. Δημητρίου (ση¬ 
μεία ι, κ) 

- Νότια: μικρή αγροτική οδός (σημεία κ, λ, μ, ν, ξ, ο, π, ρ, 

σ). 

- Ανατολικά: ακτογραμμή (σημεία σ, α). 

'Στη Ζώνη Α απαγορεύεται οποιαδήποτε αλλοίωση του 
εδάφους, η δόμηση, καθώς και οποιαδήποτε άλλη κατα¬ 
σκευή (αποθήκες, θερμοκήπια κ.λπ.) για την οποία απαι¬ 
τείται ή δεν απαιτείται έγκριση της αρμόδιας Πολεοδομι- 
κής Αρχής. 

Στη Ζώνη Α επιτρέπεται η γεωργική καλλιέργεια χωρίς 
βαθειά άροση και τα απλά (με δίκτυο) επιφανειακά έργα 
άρδευσης. 

Των νομίμως υφισταμένων κτισμάτων επιτρέπεται η συ¬ 
ντήρηση και η επισκευή μόνο για λόγους χρήσης και υγιει¬ 
νής. 

Όλες οι επιτρεπόμενες δραστηριότητες επισημαίνεται 
ότι θα πρέπει να έχουν την προηγούμενη έγκριση της αρ¬ 
μόδιας για την περιοχή ΙΔ’ Εφορείας Προϊστορικών και 
Κλασσικών Αρχαιοτήτων Λαμίας. 

Ως προς τα αυθαίρετα χτίσματα, τα οποία εντός αρχαιο¬ 
λογικού χώρου ουδέποτε νομιμοποιούνται, αλλά υποχρε¬ 
ωτικά κατεδαφίζονται, κατά τις κείμενες διατάξεις (ΚΝ 
5351/32 «Περί αρχαιοτήτων» άρθρα 50 και 52, Ν. 1337/ 
83, ΦΕΚ 33/τ.Α/14.3.83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» άρ¬ 
θρα 15 παράγραφος 2 στ, 16 παράγραφος 2 και 17 παρα- 
γράφος 1), επιβάλλεται πάντοτε η άμεση κατεδάφιση 
τους. Είναι αυτονόητο ότι, επειδή η έγκριση ή μη της πρώ¬ 
τιστα κατά νόμο αρμόδιας για περιοχή αρχαιολογικού χώ¬ 
ρου Υπηρεσίας μας χωρεί ανεξάρτητα και αυτοτελώς και 
οποιαδήποτε άλλη έγκριση συναρμάδιας αρχής, της 
οποίας και κατισχύει, κάθε συναρμόδια Υπηρεσία θα πρέ- 

πει, στα πλαίσια της αρμοδιότητας και δικαιοδοσίας της να 
υλοποιεί με κάθε μέσο την εκ του νόμου επιβαλλομένη, 
για την προστασία του ως άνω οριοθετοΰμενου Αρχαιολο¬ 
γικού Χώρου και της φυσιογνωμίας του, άμεση διακοπή 
εργασιών οποιοσδήποτε μη επιτρεπομένου έργου και την 
άμεση κατεδάφιση ή καθαίρεση οποιουδήποτε εντός αυ¬ 
τού κτίσματος ή κατασκευής, η οποία δεν έχει την έγκριση 
της αρμόδιας Υπηρεσίας μας. 

ΖΩΝΗ Β 

Καθορίζονται τα όρια της Ζώνης Β προστασίας του Αρ¬ 
χαιολογικού Χώρου, η οποία αποτελεΐται από δύο τμήματα 
(1 και 2), που σημειώνονται στο χάρτη που συνοδεύει την 
απόφαση αυτή περικλειόμενα αντιστοίχως από τις γραμ¬ 
μές που ενώνουν τα σημεία Α1, Α2, Α3, Α4, Α5, Αβ, Α7, 
Α8, Α9, Α10, Α11, Α12, Α13, Α14, Α15, Α16, Α1 (τμήμα 1) 
και Β1, Β2, Β3, Β4, Β5, Β6, Β7, Βθ, Β9, ΒΙΟ, Β11, Β12, 
Β13, Β14, Β15, Β1 (τμήμα 2). 

Τα παραπάνω σημεία αντιστοιχούν σε ζεύγη συντεταγ¬ 
μένων, τα οποία σημειώνονται στο συνημμένο στην πα¬ 
ρούσα απόφαση πίνακα. 

Τα φυσικά όρια των δύο τμημάτων της Ζώνης Β είναι τα 
ακόλ'ουθα: 

ΤΜΗΜΑ 1 

- Βόρεια και Δυτικά: επαρχιακή οδό Γλύφας - Αγ. Δημη- 
τρίου (σημεία Α4, Α5, Αβ, Α7, Αθ, Α9, Α10). 


-Νότια: μικρή αγροτική οδός (σημεία Α10, Α11, Α12, 
Α13.Α14, Α15, Α16, Α1). 

- Ανατολικά: αγροτική οδός (σημεία Α1, Α2, Α3, Α4). 
ΤΜΗΜΑ 2 

- Βόρεια: μικρή αγροτική οδός (σημεία Β2, Β3, Β4, Β5, 
Β6, Β7, Β8, Β9) και επαρχιακή οδός Γλύφας - Αγ. Δημη- 
τρίου (σημεία Β9, Β10, Β11). 

-Δυτικά: αγροτική οδός (σημεία Β11, Β12, Β13, Β14, 
Β15). 

- Νότια: ακτογραμμή (σημεία Β15, Β1). 

- Ανατολικά: μικρή αγιωτική οδός (σημεία Β1, Β2). 

Στη Ζώνη Β θα επιτρέπεται η δόμηση, υπό ειδικούς 
όρους και περιορισμούς, οι οποίοι θα θεσμοθετηθούν με 
Προεδρικό Διάταγμα, αφού πρσηγουμέως διατυπωθούν 
από την Υπηρεσία μας σε υπό έκδοση Απόφασή μας και 
επεξεργασθούν από το συναρμόδιο Υπουργείο ΠΕ.- 
ΧΩ.Δ.Ε. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1995 

• Ο ΥΠΟΥΡΓΟΣ 

ΘΑΝΟΣ ΜΙΚΡΟ ΥΤΣΙΚΟΣ 

Αριθ. ΥΠΠΟ/ΑΡΧ/Α1 /Φ43/63340/3528 (2) 

Κήρυξη Αρχαιολογικού Χώρου στη θέση «ΚαστρΙ» περιο¬ 
χής οικισμού Χανόπουλου Κοιν. Γριμπδβου, Ν. Άρτας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/28.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 Κ.Υ.Α. (ΦΕΚ 
743/Β/29.11.90) «Εξαίρεση από τον περιορισμό των 
τριών υπογραφών». 

3. Τις διατάξεις του Κ.Ν. 5351/32 «Περί Αρχαιοτή¬ 
των». 

4. Το Ν. 1127/81 «Περί κυρώσεως της ειςΛονδΙνον, την 
6η Μαίου 1969, υπογραφείσης Ευρωπαϊκής Συμβάσεως 
δια την προστασίαν της αρχαιολογικής κληρονομιάς» 
(ΦΕΚ32/Α/81). 

5. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 41/ 
14.11.1995 πράξη του, αποφασίζουμε: 

Κηρύσσεται ως αρχαιολογικός χώρος η θέση «ΚαστρΙ», 
υφιστάμενη νοτιοανατολικά του οικισμού Χανόπουλου της 
Κοιν. Γριμπόβου, Ν. Άρτας, καθ’ όσον εντοπίσθηκαν εκεί 
τα λείψανα αρχαίου κάστρου των κλασσικών - ελληνιστι¬ 
κών χρόνων. 

Το εν λόγω κάστρο ταυτίζεται με φρούριο αναφερόμενο 
στην πολύ σημαντική επιγραφή της συνθήκης καθορισμού 
ορίων μεταξύ της Αμβρακίας και της Χαράδρου, αρχαίας 
πόλης της περιοχής Φιλιππιάδας. Με μεγάλη δε πιθανό¬ 
τητα, το φρούριο ταυτίζεται με το μνημονευόμενο στο με¬ 
σαιωνικό Χρονικό των Τόκκων «Κάστρο των Βομπλιανών», 
ενώ τα σύγχρονα ιαματικά λουτρά που βρίσκονται στους 
πρόποδες του υψώματος θα μπορούσαν με αρκετή ασφά¬ 
λεια να ταυτιστούν με τα «Ηράκλεια Λουτρά» της αρχαιό¬ 
τητας, τα οποία σύμφωνα με αρχαίες φιλολογικές πηγές 
βρίσκονται πλησίον της Αμβρακίας. 


Η κηρυσσόμενη περιοχή σημειώνεται στο απόσπασμα 
Φ.Χ. Γ.Υ.Σ., κλ. 1:5000, που συνοδεύει την απόφαση 
αυτή, περικλειόμενη από τη γραμμή που ενώνει τα σημεία 
1 - 2- 3- 4- 5- 6- Ι,τα οποία αντιστοιχούν σε ζεύγη συ¬ 
ντεταγμένων, ως φαίνεται στο συνημμένο στην παρούσα 
Απόφαση πίνακα, ενώ παράλληλα παραπέμπουν στα ακό¬ 
λουθα φυσικά άρια: 

1 -2: ρέμα στη βόρεια πλευρά του φρουρίου, μεταξύ του 
λόφου «ΚαστρΙ» και του λόφου στα βόρειό του. 

2- 3: τμήμα αγροτικού δρόμου που διανοίχδηκε από τη 
Δ.Ε.Η. 

3- 4: τμήμα που ακολουθεί παράλληλα το δίκτυο της 
Δ.Ε.Η. 

4- 5: αγροτικός δρόμος που συνοδεύει το δρόμο Άρτας 
- Χανόπουλου με το δίκτυο της Δ.Ε.Η. 

5- 6: τμήμα του δρόμου Άρτας - Χανόπουλου. 

6- 1: τμήμα του δρόμου Άρτας - Χανόπουλου. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 1995 


οΥΠΟΥΡΓΟΣ 

ΘΑΝΟΣ ΜΙΚΡΟΥΤΣ1ΚΟΣ 

